Ponta Delgada

thumb|200px|Igreja de S. Sebastiãn (Matriz) kirkko Ponta Delgadan keskustassa. Ponta Delgada on kaupunki Azorien saariryhmään kuuluvalla São Miguelin saarella.

Ymmärrä
Ponta Delgada on São Miguelin suurin kaupunki ja suurin osa saarelle tulevista turisteista yöpyy kaupungin hotelleissa. Kaupunki on hyvä tukikohta saaren tutkimiseen esim. bussiyhteyksien avulla tai vuokraamalla auton. Kaupunki itsessään ei tarjoa nähtävää useammaksi päiväksi.

Tule
Ponta Delgadan kansainvälinen lentokenttä (PDL) sijaitsee muutaman kilometrin etäisyydellä keskustasta länteen. Taksimatka lentokentältä keskustaan maksaa 7-10 euroa.

Autolla
Kaupungin kadut ovat kapeita ja pääpiirteissään yksisuuntaisia. Turisti-infossa jaettavasta kartasta on apua kaupungissa suunnistamiseen, mutta kaikkien teiden ja liikenneympyröiden osalta se ei ole ajantasainen.

Bussilla
Kaupunkia kiertää kolme A (keltainen), B (vihreä) ja C (sininen)-linjan minibus-reittiä, joita liikennöi bussi arviolta noin puolen tunnin linjavälillä. Bussimatka maksaa 30 senttiä. Bussi lopettaa liikennöinnin viikonloppuisin melko varhain. Kaikkien linjojen lähtö- ja päätepiste on Praca Vasco da Gama:n läheisyydessä. (heinäkuu 2010) A, B ja C-linjan bussikartta

Bussit Ponta Delgadasta muihin kaupunkeihin lähtevät rannan vieressä olevalta Praca Concalo velho Cabral -kadulta turisti-infon edustalla tai siitä hieman länteenpäin. (maaliskuu 2008)

Kävellen
Ydinkeskusta on melko pieni ja siellä liikkuminen onnistuu parhaiten kävellen.

Taksilla
Takseja on paljon, kts. sivu São Miguel. Kaupungin sisällä taksimatka on noin viitisen euroa. Hotellista saatu taksikeskuksen numero oli +351 296 302 530

Puistot
Saaren vehreys ei muuten ole esillä kaupunkikuvassa, mutta puistot ovat näkemisen arvoisia.

Jardim Antonio Borges
 * Yleinen puisto, monipuolista kasvustoa.
 * Nättejä laavakivestä tehtyjä rakennelmia, keinotekoisia luolia yms.

Antonio Borges suunnitteli ja omisti paikan rakastavaisille, mikä heijastuu puiston reittien ja rakenteiden suunnittelussa. Tämä on erityisesti nuorten tiedostama asia.

Jardim José de Canto
 * José de Canto -nimisen 1800-luvulla eläneen puutarhurin perustama puutarha.
 * Muutaman euron sisäänpääsymaksu

Palácio de Santana
 * Azorien parlamentin puheenjohtajan, joka on myös saarten presidentti, toimisto Jardim José de Canton länsipuolella jota ympäröi puutarha.

Yliopistokampus
 * Yliopiston kampusalue on myös pieni puutarha puroineen ja sammakoineen.

Kirkot
Pääkirkko Igreja de S. Sebastiãn (Matriz) Kirkoissa vieraillessa siellä mahdollisesti rukoileville annetaan rauha. Jos mahdollista kameroista on hyvä kytkeä salamavalo pois päältä ja laukaisuääni pois. Keskustelu on kohteliasta tehdä vasta kirkosta poistuttua.

Valaiden ja delfiinien katselu
Kts. aiheesta tarkemmin Azorit tai São Miguel. Satamassa (marina) on muutamakin yritys, jotka tarjoavat katseluretkiä n 40-50 euron hintaan.

Osta
Pieniä kauppoja on sekalaisesti ympäri kaupunkia. Ydinkeskustasta pohjoiseen/luoteeseen on isompi ostoskeskus Pargue Atlantico.

Syö
Ravintoloja on melko paljon, tässä muutamia vastaan tulleita


 *  Hyvä ruoka ja hyvä viini. Hintataso keskitaso/edullinen.


 * Restaurante Nacionale - Hintatasoltaan keskitasoinen/edullinen perusravintola keskustassa, jossa on ruokalistat useammalla kielellä (myös suomeksi). Tämä näkyy myös vahvasti asiakkaissa.


 * Vaca Louca (Hullu lehmä) - Hintatasoltaan keskitasoinen ravintola, jossa asiakkaina pääosin paikallisia. Maukkaita liha-annoksia. Sijainnin vuoksi kannattaa käydä, jos sattuu asumaan VIP Azores -hotellissa. Estrada de S. Goncalo.

Erityisesti Pargue Atlantico ostoskeskuksen ylimmässä kerroksestä löytyy useita ravintoloita, jotka ovat hintaluokaltaan melko edullisia, tässä muutamia vastaan tulleita.


 * Pasta-Caffé - Italialainen ravintola.
 * Pasta Mix / Tostamix
 * Pizza Hut
 * Ò Kilo

Juo
Paikallista viiniä. Viinivalikoima on laaja ja viinit on edullista kaupassa ja ravintolassa.

Nuku
Hotelleja kaupungissa on useita. Tässä vain muutama:

länteen jatkaen lähistöltä löytyy supermarketti SolMar ja vähän pidemmälle jatkaen ravintola Vaca Louca. Hotellin osoite Rotunda de São Gonçalo
 * VIP Executive Azores - yksi valmismatkojen hotelleista. Sijainti vähän matkan päässä keskustasta, muuten ihan ok hotelli. Liikenneympyrästä

Hostelli löytyy myöskin kaupungista. Osoite Rua S. Francisco Xavier

Pysy turvassa
Kuten Azorit ylipäänsä, Ponta Delgada on pääsääntöisesti turvallinen matkakohde.

Pysy terveenä
Kraanaveden hotelleissa pitäisi olla ihan juomakelpoista, joskin matkatoimiston esite varoittelee, että heikoimmat saattavat saada mahavaivoja.

Ponta Delgada Ponta Delgada